**LĒMUMS**

LIEPĀJĀ

|  |  |
| --- | --- |
| 2020.gada 17.decembrī |  Nr.660/19(prot. Nr.19, 30.§) |

Par zemesgabala Vidusceļa ielā 33, Liepājā,

1/2 domājamās daļas Pilsētu zemes nomas

līguma termiņa pagarināšanu

Lai racionāli rīkotos ar pašvaldības mantu, zemesgabalu, uz kura atrodas citai personai piederošs ēku (būvju) nekustamais īpašums un ir noslēgts Pilsētu zemes nomas līgums, ievērojot, ka nomas līguma saistības ir izpildītas, pamatojoties uz likuma "Par pašvaldībām" 14.panta pirmās daļas 2.punktu, otrās daļas 3.punktu un 21.panta pirmo daļu, Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 16.panta piekto daļu, Ministru kabineta 2018.gada 19.jūnija noteikumu Nr.350 "Publiskas personas zemes nomas un apbūves tiesības noteikumi" 5. un 113.punktu, izskatot [..] 2020.gada 3.novembra iesniegumu, Pilsētu zemes nomas līgumu, kas 2010.gada 12.jūlijā noslēgts starp Liepājas pilsētas pašvaldību un [..], Liepājas pilsētas pašvaldības Nekustamo īpašumu jautājumu konsultatīvās komisijas 2020.gada 9.novembra priekšlikumu (sēdes protokols Nr.13) un Liepājas pilsētas domes pastāvīgās Pilsētas attīstības komitejas 2020.gada 10.decembra lēmumu (sēdes protokols Nr.12), LIEPĀJAS PILSĒTAS DOME

N O L E M J :

1. Pagarināt [..] Pilsētu zemes nomas līguma par zemesgabala Vidusceļa ielā 33, Liepājā (kadastra Nr.1700 041 0304), daļas 364,5 kv.m platībā, kas atbilst 1/2 domājamai daļai no 729 kv.m kopplatības, iznomāšanu termiņu līdz 2030.gada 31.decembrim [..] nekustamā īpašuma, būvju (kadastra apzīmējums 1700 041 0304 001), 1/2 domājamās daļas uzturēšanai un apsaimniekošanai.

2. Uzdot Liepājas pilsētas pašvaldības iestādei "Nekustamā īpašuma pārvalde" divu nedēļu laikā no lēmuma pieņemšanas dienas sagatavot 2010.gada 12.jūlijā noslēgtajā Pilsētu zemes nomas līgumā par zemesgabala Vidusceļa ielā 33 (kadastra Nr.1700 041 0304) 1/2 domājamās daļas iznomāšanu šādus grozījumus:

2.1. izteikt līguma II.sadaļas "Līguma termiņš" 2.1.punktu šādā redakcijā:

"2.1. Līgums stājas spēkā ar 2010.gada 1.janvāri un ir spēkā līdz 2030.gada 31.decembrim.";

2.2. izteikt līguma III.sadaļas "Norēķinu kārtība" 3.7.punktu šādā redakcijā:

"3.7. Ja maksājumi tiek kavēti, Nomnieks maksā nokavējuma procentus 0,1% apmērā no kavētās maksājuma summas par katru nokavējuma dienu.".

3. Pilnvarot Liepājas pilsētas pašvaldības iestādes "Nekustamā īpašuma pārvalde" vadītāju parakstīt Pilsētu zemes nomas līguma grozījumus.

4. Gadījumā, ja [..] vainas dēļ grozījumi Pilsētu zemes nomas līgumā par zemesgabala Vidusceļa ielā 33 1/2 domājamās daļas nomu netiek noslēgti viena mēneša laikā no lēmuma pieņemšanas dienas, lēmums zaudē spēku un zemes nomas maksāšanas pienākums iestājas, pamatojoties uz normatīvajos aktos noteiktā kārtībā iesniegtu maksāšanas paziņojumu vai rēķinu.

5. Liepājas pilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |
| --- | --- |
| DOMES PRIEKŠSĒDĒTĀJS | Jānis VILNĪTIS |
| Nosūtāms: | Nekustamā īpašuma pārvaldei, nomniekam |